เคจีไอบุกรายย่อยขายหุ้นกู้อนุพันธ์
เคจีไอ ได้รับไฟเขียวจาก ก.ล.ต. ขายหุ้นกู้อนุพันธ์ให้รายย่อย ตั้งเป้าขายปีนี้ 3,000-4,000 ล้านบาท เจาะฐานคนรวย
16 ม.ค. 2556

เคจีไอ ได้รับไฟเขียวจาก ก.ล.ต. ขายหุ้นกู้อนุพันธ์ให้รายย่อย ตั้งเป้าขายปีนี้ 3,000-4,000 ล้านบาท เจาะฐานคนรวย
นายเจนวิทย์ ชินกุลกิจนิวัฒน์ ผู้อำนวยการอาวุโส ฝ่ายธุรกิจตราสารอนุพันธ์ บริษัทหลักทรัพย์ เคจีไอ (ประเทศไทย) หรือ KGI เปิดเผยว่า ในปีนี้บริษัทจะให้ความสำคัญกับการรุกตลาดหุ้นกู้อนุพันธ์ (Structured Note) เพราะเหมาะกับทุกภาวะตลาดหุ้น ไม่เพียงหุ้นขาขึ้นหรือขาลงเท่านั้น แต่ยังเหมาะกับภาวะตลาดทรงตัวอีกด้วย ทำให้นักลงทุนมีเครื่องมือมากขึ้น และคาดว่าจะเป็นปีแห่งหุ้นกู้อนุพันธ์
นอกจากนี้ เคจีไอได้รับอนุญาตให้เสนอขายหุ้นกู้อนุพันธ์ให้กับผู้ลงทุนรายบุคคลได้ตั้งแต่ปลายปีที่ผ่านมา แต่ต้องมีสินทรัพย์ขั้นต่ำ 40 ล้านบาทขึ้นไป โดยจะเป็นกลุ่มหลักในการผลักดันยอดขายแตะ 3,0004,000 ล้านบาทได้ จากปีที่ผ่านมาเสนอขายให้กับนักลงทุนสถาบันเท่านั้น โดยมีมูลค่าเพียง 500 ล้านบาท
ทั้งนี้ หุ้นกู้อนุพันธ์ที่ทางเคจีไอจะเปิดตัวนี้ อ้างอิงกับดัชนีหุ้น SET50, SET100 และหากเป็นหุ้นรายตัว กำหนดให้อ้างอิงเฉพาะหุ้นใน SET50 เท่านั้น ประกอบด้วย 1.Equity Linked Note 2.Reverse Equity Linked Note 3.Range ELN 4.Doubleyield ELN 5.TwinWin ELN 6.AllWin ELN และ 7.Stock Accumulator 
สำหรับใบสำคัญแสดงสิทธิ (DW) จะออกใกล้เคียงกับปีที่ผ่านมา จำนวน 105 รุ่น แต่จะพยายามเน้นคุณภาพและให้ความสำคัญของส่วนแบ่งของมูลค่าการซื้อขายมากกว่า ตั้งเป้าเพิ่มขึ้น 3 เท่าตัว หรือระดับ 30% ของมูลค่าการซื้อขายทั้งระบบ จากปี 2555 มีส่วนแบ่งเพียง 10% ของจำนวน 300400 ล้านบาทต่อวัน และเตรียมออก DW บนหลักทรัพย์อ้างอิงใหม่